paragraph_text: U pravnom sustavu Hrvatske postoje i ustavni zakoni od kojih nekoliko ima prirodu organskih zakona. Takvi su Ustavni zakon o pravima nacionalnih manjina iz 2002., raniji ustavni zakoni kojima su se uređivala ustavna jamstva posebnih prava i posebne zaštite etničkih i nacionalnih manjina u Republici Hrvatskoj (1991., 1995. i 2000.); Ustavni zakon o suradnji Republike Hrvatske s Međunarodnim kaznenim sudom iz 1996. i Ustavni zakon o privremenoj spriječenosti Predsjednika Republike Hrvatske. Ustavni sud Republike Hrvatske donio je odluku da ovi ustavni zakoni imaju pogrešan naziv i da su po prirodi organski zakoni, te da njihov pogrešan naziv ne mijenja njihovu pravnu prirodu.<ref>Sokol, 2009., str. 18.